CELEX: 32010D1203(01)
Language: el
Date: 2010-12-02 00:00:00
Title: Απόφαση του Συμβουλίου, της 2ας Δεκεμβρίου 2010 , για το διορισμό δύο μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων

3.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/4
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 2ας Δεκεμβρίου 2010
   για το διορισμό δύο μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων
   2010/C 326/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1), και ιδίως το άρθρο 79,
   Εκτιμώντας τα εξής:
   
               (1)
            
            
               Σύμφωνα με το άρθρο 79 του κανονισμού (ΕΚ) αριθ. 1907/2006, το Συμβούλιο θα πρέπει να διορίσει, ως μέλη του Διοικητικού Συμβουλίου του Ευρωπαϊκού Οργανισμού Χημικών Προϊόντων, έναν εκπρόσωπο από κάθε κράτος μέλος.
            
         
               (2)
            
            
               Με απόφαση της 7ης Ιουνίου 2007 (2), το Συμβούλιο διόρισε 27 μέλη στο Διοικητικό Συμβούλιο του Ευρωπαϊκού Οργανισμού Χημικών Προϊόντων.
            
         
               (3)
            
            
               Η κυβέρνηση της Σουηδίας ενημέρωσε το Συμβούλιο σχετικά με την πρόθεσή της να αντικαταστήσει τον Σουηδό εκπρόσωπο στο Διοικητικό Συμβούλιο και πρότεινε νέο εκπρόσωπο, ο οποίος θα πρέπει να διοριστεί για το διάστημα μέχρι τις 31ης Μαΐου 2013.
            
         
               (4)
            
            
               Η κυβέρνηση της Σλοβενίας ενημέρωσε το Συμβούλιο σχετικά με την πρόθεσή της να αντικαταστήσει τον Σλοβένο εκπρόσωπο στο Διοικητικό Συμβούλιο και πρότεινε νέο εκπρόσωπο, ο οποίος θα πρέπει να διοριστεί για το διάστημα μέχρι τις 31ης Μαΐου 2013,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κα Nina CROMNIER, Σουηδή υπήκοος, γεννηθείσα τη 14ης Οκτωβρίου 1966, διορίζεται μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων, στη θέση της κας Ethel FORSBWERG, για το χρονικό διάστημα από 4ης Δεκεμβρίου 2010 έως την 31ης Μαΐου 2013.
   Άρθρο 2
   Η κα Simona FAJFAR, Σλοβένα υπήκοος, γεννηθείσα τη 17ης Νοεμβρίου 1970, διορίζεται μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων, στη θέση της κας Marta CIRAJ, για το χρονικό διάστημα από 4ης Δεκεμβρίου 2010 ως την 31ης Μαΐου 2013.
   Άρθρο 3
   Η παρούσα απόφαση τίθεται σε ισχύ την ημερομηνία έκδοσής της.
   
      Βρυξέλλες, 2 Δεκεμβρίου 2010.
      
         
            Για το Συμβούλιο
         
         
            Ο Πρόεδρος
         
         E. SCHOUPPE
      
   
   
      (1)  ΕΕ L 396 της 30.12.2006, σ. 1.
   
      (2)  EE C 134 της 16.6.2007, σ. 6.